《州县有戒石饬官吏某至夔之初□□□□□诗以自警云》
宋代·王十朋

尔俸尔禄民膏脂，下民易虐天难欺。圣训昭昭日月垂，刻石于庭励官师。

臣庭坚字尤瑰奇，光尧宸翰增光辉。坤维门户州名夔，庭前戒石□□□。

笔画微茫观者疑，太岁在酉嘉平时。吉日丁亥刑□□，命工举石少高之。

一新栏槛严謢持，银钩照眼光陆离。天威咫尺颜不违，虐民之事焉可为。

勿谓苍苍不吾知，与尔同僚共孜孜。

作者简介：王十朋（1112-1171），字龟龄，号梅溪，南宋著名的政治家和诗人，伟大的爱国主义者。出生于乐清四都左原（今浙江省乐清市）梅溪村。绍兴二十七年（1157年）他以“揽权”中兴为对，中进士第一，被擢为状元，先授承事郎，兼建王府小学教授。王十朋以名节闻名于世，刚直不阿，批评朝政，直言不讳。